ગરીબી સાથે જોડાયેલી બેરોજગારીની બાબતમાં પણ વર્ષ-૨૦૧૧ની વસતી ગણતરીના આંકડાઓ પ્રમાણે ભારતમાં ૬.૦૭ કરોડ એવા લોકો હતા, જેમની પાસે કોઈ જ કામ નહોતું. ૫.૫૬ કરોડ લોકો એવા હતા જેમની પાસે યોગ્ય કહી શકાય તેવું કામ નહોતું. વર્ષ-૨૦૦૧થી ૨૦૧૫ સુધીમાં ભારતમાં ૨,૩૪,૬૫૭ ખેડૂતો અને ખેતમજૂરોએ આત્મહત્યા કરેલી, કારણ કે તેમને તેમના કામ પ્રમાણે પૂરતી આવક નહોતી થઈ, ન તેમને સલામતીની કોઈ બાંહેધરી મળેલી કે ન કુદરતી આફતો સામે જરૃરી રાહત મળેલી. નેશનલ ક્રાઇમ બ્યુરોના આંકડા પ્રમાણે આ જ અરસા દરમિયાન ૭૨,૩૩૩ લોકોએ ગરીબી અને બેરોજગારીના કારણે જ આત્મહત્યા કરી છે. આ આંકડાઓ આજે ઘણા મોટા હોઈ શકે છે.